Koës-amptenaar vas oor bedrog - Misdaad - Republikein
Thursday, April 18th, 15:05:06
Koës-amptenaar vas oor bedrog
09 April 2019 | Misdaad
Die uitvoerende hoof van die Koës-nedersettingsraad, mnr. Willie Humphries, het 'n bedrogklag teen een van sy amptenare aanhangig gemaak.
Die koördineerder van misdaadondersoeke in die ||Kharasstreek, adj. komm. Chrispin Mubebo, het bevestig dat 'n verdagte in verband met beweerde bedrog van N$500 000 in hegtenis geneem is en môre in die landdroshof op Keetmanshoop sal verskyn.
Die 37-jarige verdagte sal op vyf klagte van bedrog, vervalsing, diefstal van 'n werknemer by 'n werkgewer, die gebruik van 'n voertuig sonder die eienaar se toestemming en regsverydeling verskyn.
Die misdaad is na bewering tussen 3 April 2018 en 4 Februarie vanjaar gepleeg. - Nampa
Op die foto deur Nampa is adj.komm. Chrispin Mubebo.